text: थॉमसन रॉयटर्स फाउंडेशन के एक सर्वे ने महिलाओं से यौन हिंसा के मामले में भारत को सबसे खतरनाक देश बताया है. इस सर्वे के मुताबिक महिलाओं पर अत्याचार के मामले में भारत दुनिया के सबसे खतरनाक देशों में पहले नंबर पर है. सर्वे की अपनी रिपोर्ट है और उसके सैंपल लेने का अपना तरीका भी हो सकता है. लेकिन सिर्फ किसी शंका या सर्वे की प्रामाणिकता पर सवाल उठाकर इस रिपोर्ट को खारिज भी नहीं किया जा सकता है.